ატრაი
ატრაი (ბენგ. আত্রাই/আত্রেই নদী) — მდინარე დასავლეთ ბენგალსა (ინდოეთი) და ბანგლადეშის ჩრდილოეთ ნაწილში. ძველ დროში მას ატრეის ეძახდნენ და მოხსენიებულია მაჰაბჰარატაში. დაკავშირებულია მდინარე კარატოიასთან. სათავეს იღებს დასავლეთ ბენგალის ტერიტორიაზე და შემდეგ მიედინება ბანგალადეშში, დინაჯპურის რაიონში, რის შემდეგაც კვლავ ინდოეთში ბრუნდება, გაივლის კუმარგანჯისა და ბალურგჰატის რაიონებს და კვლავ ბანგლადეშში შეედინება, სადაც ჩალან-ბილის ჭარბტენიან არეალს ერწყმის. მდინარე მთელი წლის განმავლობაში გამოიყენება სათევზაოდ. მუსონების სეზონში ხშირად იწვევს დიდი არეალების დატბორვას.